2016.gada Noteikumi Nr.

Rīgā (prot. Nr.\_\_\_\_\_\_.§)

**Darbības programmas "Izaugsme un nodarbinātība" 8.1.3. specifiskā atbalsta mērķa "Palielināt modernizēto profesionālās izglītības iestāžu skaitu" īstenošanas noteikumi**

Izdoti saskaņā ar Eiropas Savienības struktūrfondu un Kohēzijas fonda 2014. – 2020.gada plānošanas perioda vadības likuma 20.panta 6. un 13.punktu

**I. Vispārīgie jautājumi**

1. Noteikumi nosaka:
   1. kārtību, kādā īsteno darbības programmas "Izaugsme un nodarbinātība" prioritārā virziena "Izglītība, prasmes un mūžizglītība" 8.1.3. specifisko atbalsta mērķi "Palielināt modernizēto profesionālās izglītības iestāžu skaitu" (turpmāk – specifiskais atbalsts);
   2. specifiskā atbalsta mērķi;
   3. specifiskajam atbalstam pieejamo finansējumu;
   4. prasības Eiropas Reģionālās attīstības fonda projekta (turpmāk – projekts) iesniedzējam un projekta sadarbības partnerim;
   5. atbalstāmo darbību un izmaksu attiecināmības nosacījumus;
   6. vienkāršoto izmaksu piemērošanas nosacījumus un kārtību;
   7. vienošanās vai līguma par projekta īstenošanu vienpusēja uzteikuma nosacījumus.
2. Specifiskā atbalsta mērķis ir modernizēt profesionālās izglītības un profesionālās vidējās kultūrizglītības iestādes, nodrošinot mācību vides atbilstību tautsaimniecības nozaru attīstībai un uzlabojot profesionālās izglītības pieejamību.
3. Specifiskā atbalsta mērķa grupa ir profesionālās izglītības un profesionālās vidējās kultūrizglītības iestādes.
4. Specifiskā atbalsta īstenošanā atbildīgās iestādes funkcijas pilda Izglītības un zinātnes ministrija.
5. Specifiskā atbalsta mērķi sasniedz, īstenojot šo noteikumu 20.punktā minētās atbalstāmās darbības un sasniedzot šādus uzraudzības rādītājus:
   1. līdz 2023.gada 31.decembrim:
      1. iznākuma rādītāju: pakalpojumu sniegšanas veiktspēja atbalstītajā profesionālās izglītības infrastruktūrā – 10 800 audzēkņu, tai skaitā ne mazāk kā 693 audzēkņi integrēto teritoriālo investīciju ietvarā;
      2. rezultāta rādītāju: 70 – 80 procenti pilnībā modernizētu profesionālās izglītības iestāžu to kopskaitā;
   2. līdz 2018.gada 31.decembrim:
      1. iznākuma rādītāju: pakalpojumu sniegšanas veiktspēja atbalstītajā profesionālās izglītības infrastruktūrā – 4 000 audzēkņu, tai skaitā ne mazāk kā 315 audzēkņi integrēto teritoriālo investīciju ietvarā;
      2. finanšu rādītāju: sertificēti izdevumi 59 728 388 *euro* apmērā.
6. Specifisko atbalstu īsteno ierobežotas projektu iesniegumu atlases veidā divu projektu iesniegumu atlases kārtu (turpmāk – atlases kārtas) ietvaros:
   1. pirmās projektu iesniegumu atlases kārtas ietvaros atbalsts paredzēts valsts dibinātu un Izglītības un zinātnes ministrijas padotībā esošu un pašvaldību dibinātu profesionālās izglītības iestāžu mācību vides modernizēšanai (turpmāk – pirmā atlases kārta);
   2. otrās projektu iesniegumu atlases kārtas ietvaros atbalsts paredzēts valsts dibinātu un Kultūras ministrijas padotībā esošu un pašvaldību dibinātu profesionālās vidējās kultūrizglītības iestāžu mācību vides modernizēšanai (turpmāk – otrā atlases kārta).
7. Specifiskajam atbalstam plānotais kopējais attiecināmais finansējums ir 104 786 645 *euro*, tai skaitā Eiropas Reģionālās attīstības fonda finansējums  89 068 648 *euro* un nacionālais publiskais līdzfinansējums 15 717 997 *euro, tai skaitā*:
   1. pirmajai atlases kārtai – 81 619 383 *euro*, tai skaitā Eiropas Reģionālās attīstības fonda finansējums  69 376 476 *euro,* nacionālais publiskais līdzfinansējums 12 242 907 *euro*;
   2. otrajai atlases kārtai – 23 167 262 *euro*, tai skaitā Eiropas Reģionālās attīstības fonda finansējums  19 692 172 *euro,* nacionālais publiskais līdzfinansējums 3 475 090 *euro*.
8. Maksimālais attiecināmais Eiropas Reģionālās attīstības fonda finansējuma apmērs nepārsniedz 85 procentus no kopējā projekta attiecināmā finansējuma. Pārējo finansējumu – ne mazāk kā 15 procentus no kopējā projekta attiecināmā finansējuma – veido nacionālais publiskais līdzfinansējums, ieskaitot valsts budžeta dotāciju atbilstoši normatīvajiem aktiem par valsts budžeta dotācijas piešķiršanu pašvaldībām Eiropas Savienības struktūrfondu un Kohēzijas fonda 2014.–2020. gada plānošanas periodā līdzfinansēto projektu īstenošanai. Valsts dibinātām profesionālās izglītības un profesionālās vidējās kultūrizglītības iestādēm, tai skaitā ar valsts kapitālsabiedrības statusu, līdzfinansējumu projekta īstenošanai nodrošina no valsts budžeta līdzekļiem. Pašvaldība, īstenojot projektu, nodrošina nacionālo publisko līdzfinansējumu no saviem līdzekļiem.
9. Līdz 2018. gada 31. decembrim vienošanās vai līgumu par projektu īstenošanu slēgšanai atlases kārtu ietvaros pieejamais kopējais attiecināmais finansējums ir 98 394 660 *euro*, tai skaitā 83 635 461 *euro* Eiropas Reģionālās attīstības fonda finansējums un nacionālais publiskais līdzfinansējums 14 759 199 *euro.* Pieejamais kopējais attiecināmais finansējums pirmajai atlases kārtai ir 76 640 601 *euro*, otrajai atlases kārtai ir 21 754 059 *euro*. Pēc 2019.gada 1.janvāra atbildīgā iestāde atbilstoši EK lēmumam par prioritārajam virzienam „Izglītība, prasmes un mūžizglītība” Eiropas Reģionālās attīstības fonda noteiktā snieguma ietvara izpildi (turpmāk – snieguma ietvars) projektu ietvaros var ierosināt palielināt pieejamo attiecināmo finansējumu līdz šo noteikumu 15.punktā noteiktajam plānotajam maksimālajam finansējuma apmēram.
10. Ja projekta īstenošanas laikā finansējuma saņēmējam, kas ir pašvaldība, tiek izmaksāts avanss, tas var tikt izmaksāts pa daļām un viens avansa maksājums nepārsniedz 30 procentus, bet avansa un starpposma maksājumu kopsumma nepārsniedz 90 procentus no projektam piešķirtā Eiropas Reģionālās attīstības fonda finansējuma un, ja tas paredzēts projektā, valsts budžeta līdzfinansējuma kopsummas. Pēc vienošanās vai līguma par projekta īstenošanu noslēgšanas sadarbības iestāde, pamatojoties uz finansējuma saņēmēja rakstisku avansa pieprasījumu, nodrošina finansējuma saņēmējam avansa maksājumu atbilstoši normatīvajiem aktiem par valsts budžeta līdzekļu plānošanu Eiropas Savienības struktūrfondu un Kohēzijas fonda projektu īstenošanai un maksājumu veikšanu 2014.–2020. gada plānošanas periodā.
11. Ja finansējuma saņēmējs ir valsts dibināta profesionālās izglītības iestāde ar valsts kapitālsabiedrības statusu, avanss var tikt izmaksāts pa daļām un viens avansa maksājums nepārsniedz 30 procentus, bet avansa un starpposma maksājumu kopsumma var būt 100 procenti no projektam piešķirtā Eiropas Reģionālās attīstības fonda finansējuma un valsts budžeta līdzfinansējuma kopsummas.
12. Integrēto teritoriālo investīciju ieviešanai nacionālas nozīmes centru integrētai pilsētvides attīstībai atbilstoši Eiropas Parlamenta un Padomes 2013.gada 17.decembra regulas (ES) Nr.1301/2013 par Eiropas Reģionālās attīstības fondu un īpašiem noteikumiem attiecībā uz mērķi “Investīcijas izaugsmei un nodarbinātībai” un ar ko atceļ Regulu (EK) Nr.1080/2006 7.panta 4.punktam plānotais Eiropas Reģionālās attīstības fonda finansējums nepārsniedz 5 711 177 *euro, tai skaitā*:
    1. pirmās atlases kārtas ietvaros Jelgavas Amatu vidusskolai – 3 110 951 *euro*;
    2. otrās atlases kārtas ietvaros – 2 600 226 *euro,* tai skaitā:
       1. Valmieras Mākslas vidusskolai – 477 500 *euro*;
       2. Daugavpils Dizaina un mākslas vidusskolai „Saules skola” – 2 122 726 euro.
13. Šo noteikumu 15.1.17., 15.2.7. un 15.2.8.apakšpunktā noteiktie projektu iesniedzēji specifisko atbalstu īsteno integrēto teritoriālo investīciju ietvarā, vadošajai iestādei slēdzot deleģēšanas līgumu ar Jelgavas, Daugavpils un Valmieras pilsētas pašvaldību atbilstoši Eiropas Savienības struktūrfondu un Kohēzijas fonda 2014.–2020. gada plānošanas perioda vadības likuma 10.panta otrās daļas 17.punktam.

**II. Prasības projekta iesniedzējam un sadarbības partneriem**

1. Projekta iesniedzējs specifiskā atbalsta ietvaros ir valsts dibināta profesionālās izglītības vai profesionālās vidējās kultūrizglītības iestāde, kas reģistrēta (vai kuras dibinātājs reģistrēts) Latvijas Republikas Izglītības iestāžu reģistrā un kura ir minēta šo noteikumu 15.1.1. - 15.1.16., 15.1.19. un 15.2.1. - 15.2.6.apakšpunktā, vai pašvaldība, kas ir šo noteikumu 15.1.17., 15.1.18., 15.2.7.un 15.2.8 apakšpunktā noteiktās profesionālās izglītības vai profesionālās vidējās kultūrizglītības iestādes (turpmāk - labuma guvējs) dibinātāja. Specifiskā atbalsta ietvaros projekta iesniedzējs var iesniegt vienu projekta iesniegumu.
2. Projekta iesniedzējam vai labuma guvējam maksimālais plānotais kopējais attiecināmais finansējums nepārsniedz:
   1. pirmās atlases kārtas projektu iesniedzējiem vai labuma guvējiem:
      1. Profesionālās izglītības kompetences centram „Rīgas Valsts tehnikums” – 10 550 983 *euro*;
      2. Valsts sabiedrībai ar ierobežotu atbildību „Rīgas Tūrisma un radošās industrijas tehnikums” – 13 467 941 *euro*;
      3. Rīgas Mākslas un mediju tehnikumam – 5 465 177 *euro*;
      4. Ogres tehnikumam – 4 960 286 *euro*;
      5. Jelgavas tehnikumam – 2 408 996 *euro*;
      6. Valmieras tehnikumam – 1 786 690 *euro*;
      7. Smiltenes tehnikumam – 2 122 165 *euro*;
      8. Priekuļu tehnikumam – 3 581 483 *euro*;
      9. Profesionālās izglītības kompetences centram „Liepājas Valsts tehnikums” – 1 873 913 *euro*;
      10. Ventspils tehnikumam – 2 449 254 *euro*;
      11. Kandavas lauksaimniecības tehnikumam– 3 821 348 *euro*;
      12. Saldus tehnikumam – 3 095 044 *euro*;
      13. Kuldīgas Tehnoloģiju un tūrisma tehnikumam – 6 020 389 *euro*;
      14. Rēzeknes tehnikumam – 3 968 957 *euro*;
      15. Daugavpils Būvniecības tehnikumam – 4 081 341 *euro*;
      16. Daugavpils tehnikumam – 1 816 882 *euro*;
      17. Jelgavas Amatu vidusskolai – 3 659 942 *euro*;
      18. Cēsu Profesionālajai vidusskolai– 1 655 854 *euro*;
      19. Rīgas Stila un modes profesionālajai vidusskolai – 4 832 738 *euro*;
   2. otrās atlases kārtas projektu iesniedzējiem:
      1. Nacionālajai Mākslu vidusskolai – 3 819 944 *euro;*
      2. Rīgas Dizaina un mākslas vidusskolai – 1 145 983 *euro;*
      3. Ventspils Mūzikas vidusskolai – 10 949 856 *euro;*
      4. Liepājas Mūzikas, mākslas un dizaina vidusskolai – 2 129 619 *euro*;
      5. Rēzeknes Mūzikas, mākslas un dizaina vidusskolai – 1 909 972 *euro*;
      6. Alfrēda Kalniņa Cēsu Mūzikas vidusskolai – 152 798 *euro*;
      7. Daugavpils Dizaina un mākslas vidusskolai „Saules skola” – 2 497 325 *euro*;
      8. Valmieras Mākslas vidusskolai – 561 765 *euro*.
3. Vienošanās vai līgumu par projektu īstenošanu slēgšanas nosacījumi, ievērojot šo noteikumu 9.punktā noteikto snieguma ietvara regulējumu:
   1. pirmajā atlases kārtā šo noteikumu 15.1.1. – 15.1.16.apakšpunktā noteiktajiem projektu iesniedzējiem un otrajā atlases kārtā šo noteikumu 15.2.1. – 15.2.4. un 15.2.6. apakšpunktā noteiktajiem projektu iesniedzējiem maksimāli pieejamais kopējais attiecināmais finansējums līdz 2018. gada 31.decembrim atbilst šo noteikumu 15.punktā noteiktajam;
   2. pirmajā atlases kārtā šo noteikumu 15.1.19.apakšpunktā noteiktajam projekta iesniedzējam un otrajā atlases kārtā šo noteikumu 15.2.5. apakšpunktā noteiktajam projekta iesniedzējam maksimāli plānotais kopējais attiecināmais finansējums būs pieejams pēc 2019.gada 1.janvāra, ja projekta iesniedzējs būs ieguvis profesionālā izglītības kompetences centra statusu vai uzsācis darbības tā iegūšanai un, ja atbildīgā iestāde pēc šo noteikumu 9.punktā noteiktā Eiropas Komisijas lēmuma par snieguma ietvara izpildi ierosinās piešķirt šo noteikumu 15.1.19. un 15.2.5. apakšpunktā noteikto finansējumu;
   3. pirmajā atlases kārtā šo noteikumu 15.1.17.un 15.1.18.apakšpunktā noteiktajam labuma guvējam un otrajā atlases kārtā šo noteikumu 15.2.7. un 15.2.8.apakšpunktā noteiktajam labuma guvējam maksimāli pieejamais kopējais attiecināmais finansējums līdz 2018. gada 31.decembrim nepārsniedz:
      1. Jelgavas Amatu vidusskolai – 3 436 686 *euro*
      2. Cēsu Profesionālajai vidusskolai – 1 554 847 *euro*;
      3. Daugavpils Dizaina un mākslas vidusskolai „Saules skola” – 2 344 988 *euro;*
      4. Valmieras Mākslas vidusskolai – 527 497 *euro*;
   4. šo noteikumu 16.3.1., 16.3.2., 16.3.3. un 16.3.4.apakšpunktā noteiktajiem labuma guvējiem šo noteikumu 15.punktā noteiktais plānotais maksimālais attiecināmais finansējums būs pieejams pēc 2019. gada 1. janvāra, ja atbildīgā iestāde pēc šo noteikumu 9.punktā noteiktā Eiropas Komisijas lēmuma par snieguma ietvara izpildi ierosinās palielināt pieejamo attiecināmo finansējumu;
   5. šo noteikumu 16.3.1., 16.3.2., 16.3.3. un 16.3.4.apakšpunktā noteiktie labuma guvēji līdz 2018.gada 31.decembrim projektiem plānoto finanšu rezervi 6,1 procenta apmērā var paredzēt segt no saviem līdzekļiem. Ja atbilstoši šo noteikumu 9.punktam pēc 2019. gada 1.janvāra atbildīgā iestāde ierosina palielināt pieejamo attiecināmo finansējumu līdz šo noteikumu 15.punktā noteiktajam plānotajam maksimālajam finansējuma apmēram, vienošanās vai līgumā tiek veikti atbilstoši grozījumi un palielināts pieejamais Eiropas Reģionālās attīstības fonda finansējuma apmērs.
4. Sadarbības nosacījumi šo noteikumu 20.punktā minēto atbalstāmo darbību īstenošanai:
   1. šo noteikumu 15.1.1.-15.1.16. un 15.1.19.apakšpunktā noteiktie projektu iesniedzēji projektu īsteno sadarbībā ar sadarbības partneri – Valsts izglītības attīstības aģentūru;
   2. šo noteikumu 15.2.1.-15.2.6.apakšpunktā noteiktie projektu iesniedzēji projektu īsteno sadarbībā ar Valsts akciju sabiedrību „Valsts Nekustamie īpašumi”, pašvaldību vai individuāli.
5. Projekta iesniedzējs (ja attiecināms) noslēdz sadarbības līgumu ar sadarbības partneri pirms projekta iesnieguma iesniegšanas sadarbības iestādē, sadarbības līgumā iekļaujot informāciju saskaņā ar normatīvo aktu par kārtību, kādā Eiropas Savienības struktūrfondu un Kohēzijas fondu vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.-2020.gada plānošanas periodā, kā arī paredzot vismaz šādus nosacījumus sadarbības partnerim:
   1. nodrošināt, ka projekta ieviešanā tiek piesaistīti darbinieki, kuriem ir atbilstoša kvalifikācija un profesionālās iemaņas attiecīgajā jomā, kas ļauj profesionāli veikt projektā paredzētās darbības;
   2. deleģēto uzdevumu veikšanai izmantot sadarbības partnera rīcībā esošo kustamo un nekustamo mantu un infrastruktūru;
   3. nodotas ar projekta īstenošanu saistītas tiesības un pienākumi netiks nodoti tālāk citai personas, t.sk. noslēdzot pakalpojuma līgumu.
6. Sadarbības partneri var īstenot šādas darbības:
   1. projekta iesnieguma sagatavošana, tajā skaitā projekta aktivitāšu noteikšana un to laika grafika izstrāde;
   2. projekta vadības nodrošināšana atbilstoši šo noteikumu un vienošanās vai līguma par projekta īstenošanu nosacījumiem;
   3. projekta organizatoriskās shēmas izstrāde, grāmatvedības organizācijas apraksta izstrāde;
   4. plānoto maksājuma pieprasījumu iesniegšanas grafika sastādīšana un aktualizācija;
   5. iepirkuma plāna izstrāde un aktualizēšana, iepirkuma dokumentācijas izstrāde, iepirkumu procedūru veikšana;
   6. projekta finanšu plānošana un budžeta sastādīšana, budžeta izlietojuma kontrole;
   7. projekta grozījumu pamatojuma sagatavošana;
   8. projekta kvalitātes un risku vadība;
   9. projekta ietvaros noslēgto līgumu izpildes kontrole un izmaksas attaisnojošās dokumentācijas pārbaude;
   10. progresa pārskatu un maksājuma pieprasījuma sagatavošana;
   11. projekta dokumentācijas glabāšana projekta īstenošanas laikā;
   12. projekta iesniegumā plānoto informācijas un publicitātes pasākumu veikšana;
   13. projekta ietvaros pārstāvēt finansējuma saņēmēja intereses citās institūcijās saskaņā ar deleģējumu;
   14. kompetences ietvaros veikt citus pasākumus, kas atbilstoši apstākļiem nepieciešami, lai nodrošinātu sekmīgu projekta ieviešanu.
7. **Atbalstāmās darbības un izmaksas**
8. Specifiskā atbalsta ietvaros ir atbalstāmas šādas darbības:
   1. ar atbilstošu Nozares ekspertu padomi vai Kultūrizglītības padomi saskaņota aprīkojuma un iekārtu iegāde profesionālās izglītības iestādes mācību procesa nodrošināšanai šādu prioritāro izglītības tematisko jomu vai programmu grupās (turpmāk – prioritārās profesionālās izglītības programmas):
      1. mehānika un metālapstrāde;
      2. enerģētika;
      3. elektronika un automātika;
      4. ķīmijas tehnoloģijas un biotehnoloģija;
      5. mašīnzinības;
      6. pārtikas ražošanas tehnoloģijas un izstrādājumu izgatavošana;
      7. tekstīliju ražošanas tehnoloģijas un izstrādājumu izgatavošana;
      8. kokapstrādes tehnoloģijas un izstrādājumu izgatavošana;
      9. poligrāfijas ražošanas tehnoloģijas un izstrādājumu izgatavošana;
      10. būvniecība un civilā celtniecība;
      11. lauksaimniecība, mežsaimniecība un zivsaimniecība;
      12. veterinārija;
      13. individuālie pakalpojumi (tūrisma un atpūtas organizācija vai viesnīcu un restorānu serviss);
      14. mākslas, mūzika un radošās industrijas;
      15. skaistumkopšanas pakalpojumi;
      16. transporta pakalpojumi;
      17. datorzinātne;
   2. informācijas un komunikācijas tehnoloģiju risinājumu ieviešana un aprīkojuma iegāde profesionālās izglītības vai profesionālās vidējās kultūrizglītības iestādes mācību procesā;
   3. profesionālās izglītības vai profesionālās vidējās kultūrizglītības iestādes metodiskā centra funkciju stiprināšana;
   4. profesionālās izglītības vai profesionālās vidējās kultūrizglītības iestādes dabaszinātņu (fizika, ķīmija, bioloģija) un matemātikas kabinetu iekārtošana vai jaunu kabinetu izveidošana vispārējās vidējās izglītības programmu īstenošanai (10. - 12.klase);
   5. ergonomiskas un mūsdienu prasībām atbilstošas profesionālās izglītības vai profesionālās vidējās kultūrizglītības iestādes mācību vides izveide un vides un informācijas pieejamības nodrošināšana;
   6. profesionālās izglītības vai profesionālās vidējās kultūrizglītības iestādes mācību un koplietošanas, tai skaitā veselības punktu, dienesta viesnīcu un sporta telpu, ēku, būvju infrastruktūras atjaunošana, pārbūve, restaurācija vai jaunu ēku vai būvju būvniecība un teritorijas labiekārtošana;
   7. profesionālās izglītības vai profesionālās vidējās kultūrizglītības iestādes infrastruktūras izveide jaunu, reģiona ekonomiskās attīstības vajadzībās balstītu profesionālās vidējās izglītības vai arodizglītības programmu īstenošanai, lai nodrošinātu jaunu profesionālo kvalifikāciju ieguves iespējas;
   8. projekta iesnieguma pamatojošās dokumentācijas sagatavošana;
   9. būvuzraudzība un autoruzraudzība;
   10. projekta informācijas un publicitātes pasākumu īstenošana;
   11. projekta vadība un īstenošana.
9. Šo noteikumu 20.punktā minētās darbības ir atbalstāmas, ja profesionālās izglītības vai profesionālās vidējās kultūrizglītības iestādē tiek īstenotas 20.1.apakšpunktā minētās prioritārās profesionālās izglītības programmas.
10. Projektu ietvaros ir atbalstāma vides prasību integrācija preču un pakalpojumu iepirkumos (zaļais publiskais iepirkums).
11. Specifiskā atbalsta ietvaros plāno šādus izmaksu veidus:
    1. tiešās attiecināmās izmaksas, kas ir tieši saistītas ar projekta darbību īstenošanu un nepieciešamas projekta rezultātu sasniegšanai, un šī saistība ir skaidri saprotama un pierādāma;
    2. netiešās attiecināmās izmaksas, kas nav tieši saistītas ar projekta rezultātu sasniegšanu, bet atbalsta un nodrošina atbilstošus apstākļus projekta veicamo darbību realizācijai un projekta rezultātu sasniegšanai;
    3. neparedzētās izmaksas.
12. Šo noteikumu 23.1. apakšpunktā minētās tiešās attiecināmās izmaksas ietver šādas izmaksu pozīcijas:
    1. tiešās attiecināmās personāla atlīdzības izmaksas, izņemot virsstundas, šo noteikumu 20.10. apakšpunktā minētās atbalstāmās darbības īstenošanai;
    2. tiešās attiecināmās projekta īstenošanas izmaksas šo noteikumu 20.1.-20.8.apakšpunktos minēto atbalstāmo darbību īstenošanai:
       1. aprīkojuma un iekārtu, tai skaitā transportlīdzekļu kā uzskates un tehnisko līdzekļu, iegādes izmaksas, kas nepieciešami šo noteikumu 20.1.apakšpunktā noteikto prioritāro profesionālās izglītības programmu īstenošanai;
       2. informācijas un komunikācijas tehnoloģiju risinājumu ieviešanas izmaksas, tai skaitā bezvadu interneta vai optiskā interneta pieslēguma izveides izmaksas, mācību procesa nodrošināšanai nepieciešamā aprīkojuma un programmatūras iegādes izmaksas;
       3. profesionālās izglītības vai profesionālās vidējās kultūrizglītības iestādes metodiskā centra funkciju stiprināšanas izmaksas, tai skaitā ēku un telpu pārbūves un atjaunošanas izmaksas, bibliotēkas fondu papildināšanas, digitālo mācību grāmatu iegādes, informācijas un komunikācijas tehnoloģiju risinājumu ieviešanas, tiešsaistes komunikāciju aprīkojuma iegādes izmaksas, lai nodrošinātu profesionālās izglītības kompetences centra funkciju veikšanu pieaugušo tālākizglītībā;
       4. profesionālās izglītības vai profesionālās vidējās kultūrizglītības iestādes dabaszinātņu (ķīmijas, bioloģijas, fizikas) un matemātikas kabinetu (tai skaitā praktisko darbu telpu) modernizācijai nepieciešamo mēbeļu, mācību iekārtu, tehnisko ierīču un aprīkojuma iegādes vai jaunu kabinetu izveidošanas izmaksas;
       5. ergonomiskas un mūsdienu prasībām atbilstošas profesionālās izglītības vai profesionālās vidējās kultūrizglītības iestādes mācību vides izveides izmaksas, tai skaitā mācību klašu pārbūves, aprīkojuma un mēbeļu iegādes, trokšņu slāpētāju izveides, apgaismojuma modernizēšanas, vides un informācijas pieejamības nodrošināšanas izmaksas;
       6. profesionālās izglītības vai profesionālās vidējās kultūrizglītības iestādes mācību un koplietošanas telpu, tai skaitā veselības punktu, sporta infrastruktūras, dienesta viesnīcu, ēku, būvju infrastruktūras atjaunošanas, pārbūves, restaurācijas vai jaunu ēku vai būvju būvniecības izmaksas, ievērojot šādus ierobežojumus:
          1. ieguldījumi sporta infrastruktūrā atbalstāmi tādā apjomā, lai nodrošinātu profesionālās izglītības vai profesionālās vidējās kultūrizglītības iestādes īstenoto mācību programmu ietvaros noteiktā obligātā mācību priekšmeta „Sports” infrastruktūras, inventāra un aprīkojuma atbilstību kvalitatīva mācību procesa nodrošināšanai gadījumos, ja profesionālās izglītības vai profesionālās vidējās kultūrizglītības iestādei nav pieejama sakārtota blakus izglītības iestādes vai pašvaldības sporta infrastruktūra, kas ir atbilstoša mācību procesa īstenošanai;
          2. izmaksas āra sporta laukuma izbūvei nepārsniedz 1 101 550 *euro* bez pievienotās vērtības nodokļa;
          3. izmaksas slēgtas sporta zāles izbūvei nepārsniedz 560 *euro*/m2 bez pievienotās vērtības nodokļa;
          4. sporta infrastruktūras aprīkojuma iegāde nepārsniedz 10 000 *euro* bez pievienotās vērtības nodokļa;
          5. ieguldījumi dienesta viesnīcas infrastruktūrā, tajā skaitā dienesta viesnīcas aprīkojuma iegādē, atbalstāmi, ja profesionālās izglītības vai profesionālās vidējās kultūrizglītības iestādei ir nepieciešama dienesta viesnīca un nav pieejama sakārtota citas izglītības iestādes vai pašvaldības dienesta viesnīca izglītojamo izmitināšanai;
          6. izmaksas dienesta viesnīcas infrastruktūrā nepārsniedz 800 *euro*/m2 bez pievienotās vērtības nodokļa;
       7. infrastruktūras izveides izmaksas jaunu, reģiona ekonomiskās attīstības vajadzībās balstītu profesionālās vidējās izglītības vai arodizglītības programmu īstenošanai, lai nodrošinātu jaunu profesionālo kvalifikāciju ieguves iespējas;
       8. iekšējo un ārējo inženiertīklu, elektrības pieslēgumu rekonstrukcijas vai izbūves izmaksas, ja tās tiešā veidā attiecas uz profesionālās izglītības vai profesionālās vidējās kultūrizglītības iestādes mācību vai koplietošanas infrastruktūras darbības nodrošināšanu;
       9. teritorijas labiekārtošanas izmaksas, kas atbalstāmas tādā apmērā, lai izpildītu Latvijas Republikas normatīvajos aktos noteiktās minimālās prasības infrastruktūras nodošanai ekspluatācijā;
       10. ēku vai būvju nojaukšanas izmaksas, ja minēto ēku vai būvju nojaukšana nepieciešama esošas ēkas vai būves pārbūvei vai jaunas ēkas vai būves būvniecībai un ir nepieciešamas, lai nodrošinātu modernizētās infrastruktūras nodošanu ekspluatācijā;
       11. profesionālās izglītības vai profesionālās vidējās kultūrizglītības iestādes pielāgošanas personām ar īpašām vajadzībām izmaksas;
       12. projekta iesnieguma pamatojošās dokumentācijas sagatavošanas izmaksas, kas ir pamatotas un saistītas ar specifiskā atbalsta ietvaros atbalstāmo darbību īstenošanu un kopā ar šo noteikumu 24.2.13. apakšpunktā noteikto darbību izmaksām nepārsniedz 10 procentus no projekta tiešajām attiecināmajām izmaksām, tai skaitā:
           1. būvprojekta, tai skaitā būvprojekta minimālās stadijas, izstrādes izmaksas;
           2. neatkarīgas būvekspertīžu veikšanas, tehniskās apsekošanas izmaksas, tai skaitā neatkarīgas būvprojekta ekspertīzes veikšanas izmaksas;
           3. izmaksas mācību iekārtu, aprīkojuma un tehnoloģiju plānu un specifikāciju izstrādei;
       13. būvuzraudzības un autoruzraudzības izmaksas;
       14. izmaksas, kas saistītas ar būves vai ēkas nodošanu ekspluatācijā, ja tās nav paredzētas līgumā par būvdarbu veikšanu;
       15. projekta informācijas un publicitātes pasākumu izmaksas atbilstoši normatīvajiem aktiem par kārtību, kādā Eiropas Savienības struktūrfondu un Kohēzijas fonda ieviešanā 2014.–2020. gada plānošanas periodā nodrošināma komunikācijas un vizuālās identitātes prasību ievērošana šo noteikumu 20.9. apakšpunktā minēto atbalstāmo darbību īstenošanai.
13. Šo noteikumu 23.2.apakšpunktā minētās projekta netiešās attiecināmās izmaksas ir finansējuma saņēmēja un sadarbības partnera (ja attiecināms) projekta vadības un īstenošanas personāla administratīvās izmaksas, kuras plāno kā vienu izmaksu pozīciju, piemērojot netiešo izmaksu vienoto likmi 15 procentu apmērā no šo noteikumu 23.1. apakšpunktā minētajām izmaksām, ja tās radušās uz darba līguma pamata.
14. Šo noteikumu 23.3. apakšpunktā minētās neparedzētās izmaksas ir izmaksas, kas neparedzamu apstākļu dēļ ir kļuvušas nepieciešamas, lai nodrošinātu vienošanās vai līguma par projekta īstenošanu izpildi, ja finansējuma saņēmējs un sadarbības partneris (ja attiecināms) veicis visus nepieciešamos pasākumus, lai šādus apstākļus novērstu. Neparedzētās izmaksas projektā plāno kā vienu izmaksu pozīciju, kas nepārsniedz piecus procentus no kopējām projekta tiešajām attiecināmajām izmaksām un tās var izmantot šo noteikumu 24.2.1.-24.2.11. un 24.2.13. apakšpunktā minēto izmaksu segšanai.
15. Plānojot šo noteikumu 24.1. apakšpunktā minētās tiešās attiecināmās personāla izmaksas, finansējuma saņēmējs un sadarbības partneris (ja attiecināms) nodrošina, ka projekta vadības un īstenošanas personāls ir nodarbināts pilnu darba laiku, nepilnu darba laiku un piemērojot daļlaika noslodzi ne mazāk kā 30 procentu apmērā no normālā darba laika, attiecīgi veicot projekta vadības un īstenošanas personāla darba laika uzskaiti par veiktajām funkcijām un nostrādāto laiku. Ja personāla iesaiste projektā ir nodrošināta saskaņā ar daļlaika attiecināmības principu, kā tiešās ir attiecināmas izmaksas, ja noslodze ir ne mazāka kā 30 procentu noslodze. Šo noteikumu 17.1 apakšpunktā minētā sadarbības partnera - Valsts izglītības attīstības aģentūras - gadījumā projekta vadības personāla noslodze tik vērtēta visu noslēgto sadarbības līgumu par pirmās atlases kārtas projektu īstenošanu kontekstā.
16. Tiešajām projekta vadības personāla izmaksām ir šādi izmaksu ierobežojumi:
    1. tās nepārsniedz 56 580 *euro* gadā, ja tiešās attiecināmās izmaksas ir vienādas vai lielākas par pieciem miljoniem *euro*;
    2. tās nepārsniedz 24 426 *euro* gadā, pieskaitot 0,64% no projekta tiešajām attiecināmajām izmaksām, bet neieskaitot tiešās projekta vadības personāla izmaksas, ja tiešās attiecināmās izmaksas ir mazākās par pieciem miljoniem *euro*;
    3. ja projekta īstenošanas laiks nav pilni gadi, tad par nepilno gadu izmaksu ierobežojumu aprēķina proporcionāli projekta īstenošanas pilnu mēnešu skaitam.
17. Slēdzot pakalpojuma (uzņēmuma) līgumus, darba devēja valsts sociālās apdrošināšanas obligāto iemaksu izmaksas ir attiecināmas, ja pakalpojuma sniedzējs ir fiziska persona un tā nav reģistrējusies Valsts ieņēmumu dienestā kā pašnodarbināta persona, vai arī, ja pakalpojuma sniedzējs ir reģistrēts Valsts ieņēmumu dienestā kā specifiskā atbalsta finansējuma saņēmēja darba ņēmējs.
18. Pievienotās vērtības nodoklis uzskatāms par attiecināmām izmaksām, ja tas nav atgūstams atbilstoši normatīvajiem aktiem nodokļu politikas jomā.
19. Projekta izmaksas ir attiecināmas no šo noteikumu spēkā stāšanās dienas, izņemot šādas izmaksas:
    1. šo noteikumu 24.2.12.1., 24.2.12.3. un 24.2.12.4.apakšpunktā minētās izmaksas, kas ir attiecināmas no 2014. gada 1. janvāra;
    2. šo noteikumu 24.1.apakšpunktā un 25.punktā minētās izmaksas, ja tās vienlaikus radušās ne agrāk kā pēc šo noteikumu 18.punktā minētā sadarbības līguma noslēgšanas, ja projektu plānots īstenot sadarbībā ar sadarbības partneri.
20. **Specifiskā atbalsta īstenošanas nosacījumi**
21. Projekta iesniedzējs var pretendēt uz specifiskā atbalsta saņemšanu, ja infrastruktūra un nekustamais īpašums , kurā par projekta īstenošanai piešķirtajiem līdzekļiem tiks veikti ieguldījumi, ir projekta iesniedzēja vai sadarbības partnera īpašumā vai valsts un pašvaldības kopīpašumā, vai arī valsts īpašumā un nodota projekta iesniedzēja vai sadarbības partnera valdījumā vai lietošanā, vai arī projekta iesniedzējam vai sadarbības partnerim uz infrastruktūru ir ilgtermiņa nomas tiesības vismaz vēl piecus gadus pēc projekta īstenošanas pabeigšanas un tās ir reģistrētas zemesgrāmatā.
22. Projekta iesniedzējsvai labuma guvējs, izņemot šo noteikumu 15.1.17. un 15.1.18.apakšpunktā noteikto labuma guvēju, var pretendēt uz specifiskā atbalsta saņemšanu, ja tam ir piešķirts profesionālās izglītības kompetences centra statuss vai tā piešķiršana paredzēta ne vēlāk kā līdz 2017.gada 31.decembrim.
23. Uzaicinājumu iesniegt projekta iesniegumu pirmajā un otrajā atlases kārtā nosūta sadarbības iestāde.
24. Projekta iesniedzējam, kas ir šo noteikumu 15.1.17., 15.2.7. un 15.2.8.apakšpunktā noteikto labuma guvēju dibinātājs, uzaicinājumu iesniegt projekta iesniegumu nosūta pašvaldība, kam saskaņā ar Eiropas Savienības struktūrfondu un Kohēzijas fonda 2014.-2020. gada plānošanas perioda vadības likuma 10. panta otrās daļas 17.punktu deleģēts nodrošināt integrētu teritoriālo investīciju projektu iesniegumu atlasi pēc pašvaldības attīstības programmas investīciju plāna saskaņošanas Reģionālās attīstības koordinācijas padomē. Labuma guvējs projekta īstenošanu paredz pašvaldības attīstības programmā, norādot arī projekta sasniedzamos rādītājus.
25. Projekta iesniedzējs pēc sadarbības iestādes uzaicinājuma saņemšanas projekta iesniegumu iesniedz sadarbības iestādē ne vēlāk kā līdz 2020.gada 31.decembrim.
26. Projekta īstenošanā finansējuma saņēmējs ievēro šādus nosacījumus:
    1. nodrošina, ka projektā plānotie darbi netiek finansēti vai līdzfinansēti, kā arī tos nav plānots finansēt vai līdzfinansēt no citiem valsts, pašvaldības vai ārvalstu finanšu atbalsta instrumentiem;
    2. nodrošina informācijas un publicitātes pasākumus atbilstoši Eiropas Parlamenta un Padomes 2013. gada 17. decembra Regulā (ES) Nr. [1303/2013](http://eur-lex.europa.eu/eli/reg/2013/1303?locale=LV), ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. [1083/2006](http://eur-lex.europa.eu/eli/reg/2006/1083?locale=LV), kā arī normatīvajos aktos par kārtību, kādā Eiropas Savienības struktūrfondu un Kohēzijas fonda ieviešanā 2014.–2020. gada plānošanas periodā nodrošināma komunikācijas un vizuālās identitātes prasību ievērošana, noteiktajam;
    3. uzkrāj datus par projekta ietekmi uz specifisko iznākuma rādītāju “Izglītības iestāžu skaits, kurās veikti ieguldījumi sporta infrastruktūras sakārtošanai”;
    4. savā tīmekļa vietnē ne retāk kā reizi trijos mēnešos ievieto aktuālu informāciju par projekta īstenošanu;
27. nodrošina, ka profesionālās izglītības vai profesionālās vidējās kultūrizglītības iestāde saglabā profesionālās izglītības kompetences centra statusu, izņemot šo noteikumu 15.1.17. un 15.1.18.apakšpunktā noteikto labuma guvēju, un sava budžeta ietvaros nodrošina projekta rezultātu ilgtspēju vismaz piecus gadus pēc pēdējā maksājuma finansējuma saņēmējam projektā veikšanas.
28. Ieņēmumus, ja tādi rodas no projekta ietvaros radītās infrastruktūras izmantošanas, finansējuma saņēmējs to iegulda profesionālās izglītības vai profesionālās vidējās kultūrizglītības iestādes izglītības procesa nodrošināšanai.
29. Ja projekta ietvaros tiek plānotas šo noteikumu 24.2.6., vai 24.2.7.apakšpunktā minētās ēkas pilnas pārbūves izmaksas, projekta iesniedzējs projekta iesniegumā norāda enerģijas patēriņu pirms projekta īstenošanas (megavatstundas). Finansējuma saņēmējam ir pienākums informēt sadarbības iestādi par enerģijas patēriņu pēc projekta īstenošanas (megavatstundas).
30. Projekta izmaksu - ieguvumu analīzē izmantojamo vispārīgo pieņēmumu un parametru skaitliskās vērtības izglītības nozarē nosaka Izglītības un zinātnes ministrija. Specifisko pieņēmumu un parametru skaitliskās vērtības pirmās atlases kārtas projektiem izstrādā Izglītības un zinātnes ministrija, otrās atlases kārtas projektiem - Kultūras ministrija, un tie tiek ietverti specifiskā atbalsta projektu iesniegumu atlases vērtēšanas nolikumā.

1. Sadarbības iestādei ir tiesības vienpusēji atkāpties no vienošanās vai līguma par projekta īstenošanu jebkurā no šādiem gadījumiem:
   1. finansējuma saņēmējs nepilda vienošanās vai līguma par projekta īstenošanu noteikumus, tai skaitā projekta īstenošana nenotiek atbilstoši projektā noteiktajiem termiņiem vai ir iestājušies citi apstākļi, kas negatīvi ietekmē vai var ietekmēt šo noteikumu 2.punktā minētā mērķa sasniegšanu un šo noteikumu 4.punktā minēto uzraudzības rādītāju sasniegšanu;
   2. citos gadījumos, kas noteikti vienošanās vai līgumā par projekta īstenošanu.
2. Specifiskā atbalsta ietvaros projektu īsteno saskaņā ar vienošanos vai līgumu par projekta īstenošanu, bet ne ilgāk kā līdz 2023. gada 31.augustam.
3. Projekta īstenošanas vieta ir Latvijas Republikas teritorija.

Ministru prezidents M. Kučinskis

Izglītības un zinātnes ministrs K. Šadurskis

Vīzē:

Izglītības un zinātnes ministrijas

valsts sekretāre L. Lejiņa

08.04.2016. 12:20

4 086

Z. Iļķēna

67047793, [Zenta.Ilkena@izm.gov.lv](mailto:Zenta.Ilkena@izm.gov.lv)